**Opel Karl** on Opelin vuosina 2014–2019 valmistama A-segmentin automalli, joka korvasi Opel Agilan. Auto oli Opel-malliston pienin malli, ja se nimettiin merkin perustajan, Adam Opelin, vanhimman pojan Carlin mukaan. Isossa-Britanniassa autoa myytiin nimellä **Vauxhall Viva**. Karlia valmistettiin Etelä-Koreassa samalla tehtaalla sisarmallinsa Chevrolet Sparkin kanssa. General Motors myi mallin valmistusoikeudet vietnamilaiselle Vingroupille, joka on vuodesta 2019 lähtien valmistanut autoa **VinFast Fadil** -nimisenä.

Opel Karl (2014–2019)
---------------------

Karl on noin 3,7 metriä pitkä. Auton pyörät on sijoitettu aivan korin nurkkiin, jotta sisätilat voitaisiin hyödyntää parhaalla mahdollisella tavalla. Näin akselivälistä tulee kokonaismittoihin nähden pitkä, hieman alle 2,4 metriä.

Vuoden 2015 Euro NCAP -kolaritestistä Karl sai tulokseksi neljä tähteä viidestä.

Karlissa on General Motorsin kolmesylinterinen suorasuihkutteinen 1,0-litrainen (75 hv) bensiinimoottori. Voimansiirtona on viisivaihteinen manuaalivaihteisto tai viisiportainen *Easytronic*-robottivaihteisto.

Varustetasot olivat Suomessa Enjoy ja Innovation (aik. Cosmo).

Vauxhall Viva Rocks
Enjoy-varusteluun kuului kuusi turvatyynyä, ESP, Opel Eye -järjestelmä, 15 tuuman muotovanteet, kauko-ohjattava keskuslukitus, manuaali-ilmastointi, vakionopeudensäädin, ajotietokone, kaksiosainen takaselkänoja, sähköikkunat edessä, kuudessa suunnassa säädettävä kuljettajan istuin (matkustajan neljässä), lukuvalot edessä, lämmitettävät peilit, rengaspaineiden valvontajärjestelmä, R300-radio, päiväajovalot ja takaspoileri.

Innovationissa oli lisäksi 15 tuuman kevytmetallivanteet, musta B-pilari, kromatut sisäovenkahvat, osittain nahkaverhoillut istuimet, tummennetut takaikkunat, etusumuvalot, nahkaverhoiltu monitoimiohjauspyörä, tavaratilan valaistus, sisätilojen tunnelmavalaistus, etumatkustajan meikkipeili, Bluetooth-järjestelmä ja automaatti-ilmastointi.

Pariisin autonäyttelyssä syyskuussa 2016 esiteltiin katumaasturimainen Karl Rocks, jossa on erilaisia ulkonäöllisiä koristeita, kuten mustat pyöränkotelot, suuremmat puskurit ja kattokaiteet.

Vinfast Fadil (2019–)
---------------------

Auton valmistaminen VinFast Fadil -nimisenä alkoi Vietnamissa kesäkuussa 2019.

VinFast Fadil

Lähteet
-------

* *Karl-esite*. Adam Opel AG, 4/2014.

### Viitteet

1. ↑  Nimitysuutisia: Tässä on uusi, reilun 13 000 euron Opel Karl – tällainen se on ajaa suomalaisissa oloissa *Ilta-Sanomat*.  4.10.2015. Viitattu 5.10.2015.
2. ↑  Opel Karl / Vauxhall Viva 2015 Euro NCAP. Viitattu 7.10.2015. (englanniksi)
3. 1 2 3  Uusi Karl-mallisto *Opel.fi*. Adam Opel AG. Viitattu 27.6.2015.
4. ↑  Esite 4/2014, s. 22.
5. ↑  Esite 4/2014, s. 25.
6. ↑  Opel Pariisin autonäyttelyssä *Opel.fi*.  29.9.2016. Adam Opel AG.  Arkistoitu 12.10.2016. Viitattu 30.9.2016.
7. ↑  Vietnam’s VinFast rolls first Fadil crossover off the production line *Autoweek*.  17.6.2019. Viitattu 5.4.2020. (englanniksi)

Aiheesta muualla
----------------

* Kuvia tai muita tiedostoja aiheesta **Opel Karl** Wikimedia Commonsissa

Opelin automallit

|  |  |
| --- | --- |
| Nykyiset henkilöautomallit | 
* Astra
* Crossland
* Corsa
* Grandland
* Insignia
* Mokka

 |
| Nykyiset pakettiautot | 
* Combo
* Movano
* Vivaro

 |
| Konseptiautot | 
* Aero GT
* Opel Antara GTC
* CD
* Diesel Rekordwagen
* Eco Speedster
* Frogster
* Frua Diplomat
* G90
* GT 2
* Insignia
* Maxx
* OPC X-Treme
* Snowtrekker
* Trixx

 |
| Entiset mallit | 
* Adam
* Admiral
* Agila
* Ampera
* Ampera-e
* Antara
* Arena
* Ascona
* Blitz
* Calais
* Calibra
* Campo
* Captain
* Cascada
* Commodore
* Darracq
* Diplomat
* Frontera
* Gemini
* GT
* GT (2007)
* Kadett
* Kapitän
* Karl
* Laubfrosch
* Lutzmann
* Manta
* Meriva
* Monterey
* Monza
* Olympia
* Omega
* Rekord
* Senator
* Signum
* Sintra
* Speedster
* Tigra
* Vectra
* Zafira

 |